
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   499/2011
ΘΕΜΑ: α. Έγκριση της μελέτης: «Τεχνικά έργα αντιπλημμυρικής προστασίας Δήμου Πύργου στο Τ.Δ Σκαφιδιάς» με αριθμό μελέτης 30/08 προϋπολογισμού 300.000,00 και β. καθορισμός του τρόπου εκτέλεσης του έργου                                           

    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 54851/2-12-2011 έγγραφη πρόσκληση του Προέδρου, και ο Πρόεδρος της Τ.Κ Σκαφιδιάς κ.  Χρονόπουλος Διονύσιος, ο οποίος και προσήλθε.
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 4ο  θέμα της ημερήσιας διάταξης με τίτλο: [α. Έγκριση της μελέτης: «Τεχνικά έργα αντιπλημμυρικής προστασίας Δήμου Πύργου στο Τ.Δ Σκαφιδιάς» με αριθμό μελέτης 30/08 προϋπολογισμού 300.000,00 και β. καθορισμός του τρόπου εκτέλεσης του έργου] και ανέφερε:
«Η Δ/νση Τεχνικών Υπηρεσιών του Δήμου με το υπ’ αριθ. 3951/18-11-11 έγγραφό της εισηγείται στο δημοτικό συμβούλιο την έγκριση της 15/10 μελέτης του έργου: «Τεχνικά έργα αντιπλημμυρικής προστασίας Δήμου Πύργου στο Τ.Δ  Σκαφιδιάς» προϋπολογισμού 300.000,00€ και τον καθορισμό του τρόπου εκτέλεσής της με ανοικτή διαδικασία (δημοπρασία) σύμφωνα με τα οριζόμενα στις διατάξεις του Ν. 3669/2008.
Επίσης η Οικονομική Επιτροπή με την 149/11 απόφασή της παρέπεμψε το φάκελο του έργου στο Δ.Σ προκειμένου βάσει του άρθρου 9 παρ. 1,2 και 6 του Π.Δ 171/87 να ληφθεί απόφαση καθορισμού του τρόπου εκτέλεσής του.
Η μελέτη, σύμφωνα με την τεχνική της έκθεση,  αφορά στις εργασίες προστασίας των πρανών της κεντρικής αποστραγγιστικής τάφρου 14τ στην Τ.Κ Σκαφιδιάς.

Το κεντρικό ρέμα που διαπερνά τον οικισμό Σκαφιδιάς είναι παραποτάμιος του Ιάρδανου ποταμού που εκβάλλει στη θάλασσα. Η λεκάνη απορροής του ορίζεται από τους ορεινούς όγκους των Δ.Δ Βαρβάσαινας, Αμπελώνα, Ελαιώνα τα οποία καταπονήθηκαν και τραυματίστηκαν δομικά από τις πυρκαγιές του Αυγούστου 2007.

Επειδή το υδρογραφικό δίκτυο της περιοχής είναι πολύ πυκνό στο ρέμα αυτό καταλήγουν επίσης και όλα τα μικρά τοπικά ρέματα των Τ.Κ Σκουροχωρίου, Μυρτιάς, Λεβεντοχωρίου. Συνεπώς απαιτείται η συντήρησή του και η κατασκευή τεχνικών έργων ασφαλείας του.

Οι παρεμβάσεις που θα γίνουν αφορούν στις εργασίες αποκατάστασης της κοίτης του από μερική κατάρρευση και αποσάθρωση των πρανών και την προστασία του οχετού, ώστε το οικοσύστημα να παραμείνει αναλλοίωτο και να μην διαταραχθούν τα επιφανειακά και υπόγεια ύδατα. Με το τεχνικό, δεν υποβαθμίζεται το περιβάλλον και η περιοχή. Γνωρίζοντας ότι στην αντιμετώπιση των φαινομένων όπως

Α. της διάβρωσης των εδαφών

Β. της άρσης της επικινδυνότητας των παρεμβάσεων του ανθρώπου

Και έχοντας υπόψη τη μείωση των πλημμυρικών επιπτώσεων στην περιοχή με σεβασμό στο φυσικό περιβάλλον η υπηρεσία προέταξε ως έργα υποδομής που συντελούν:

Α. στη διευκόλυνση της κυκλοφοριακής ροής των υδάτων

Β. στην αποφυγή της εκτροπής του χειμάρρου

Τέτοιας φύσεως έργα είναι οι κατασκευές από τα αντιπλημμυρικά εξάγωνα, τετράγωνα κλπ. με διπλής στρέψεως πλέγματα (Σαραζανέτι) που βρίσκουν τη μέγιστη και ασφαλέστερη εφαρμογή όσον αφορά το αποτέλεσμα, αλλά και την φιλικότητα του προϊόντος προς το περιβάλλον.

Τα συρματοκιβώτια ή φάτνες  που θα τοποθετηθούν αποτελούνται είτε από εξαγωνικό βρόγχο 8Χ10 cm κατασκευασμένο από σύρμα γαλβανιζέ βαρέου τύπου/ πλαστικοποιημένο (PVC) ή και γαλβανιζέ με 5% αλουμίνιο (GALFAN) είτε από άλλο ισοδύναμο τύπου και μπορούν αν παραχθούν σε διάφορες διαστάσεις (μήκος Χ πλάτος Χ ύψος). Συνήθως τα συρματοκιβώτια τα οποία είναι μεγαλύτερα από 2cm σε μήκος δέον είναι να διαιρούνται με διαφράγματα ανά 1,00m για την καλύτερη διατήρηση του σχήματος κατά τη γέμιση με πέτρες, κατά την τοποθέτηση επί του έργου.

Για την καλύτερη ενίσχυση των φατνίων θα χρησιμοποιηθεί σύρμα διαμέτρου, συνήθως 3,9 mm, το οποίο θα ράβεται μηχανικά σε όλες τις άκρες του κιβωτίου.

Η συναρμολόγηση των συρματοκιβωτίων είναι εφικτό να γίνει με δύο τρόπους:

Με σύστρειψη και ράψιμο των πλαϊνών πάνω στη βάση του κιβωτίου ή με την χρήση δακτυλιδιών (C-rings)  για τη συναρμολόγηση αυτού.

Επίσης λόγω του ότι η αντιδιαβρωτική δράση των συρμάτινων κιβωτίων θα είναι ωφέλιμη στην θεμελίωση και εγκιβωτισμό της παράλληλης οδού και για να σταθεροποιηθεί το χωμάτινο επίχωμα και του χειμάρρου θα γίνει η κατασκευή των συρματοκιβωτίων με ουρά.

Το σύρμα από το οποίο αποτελείται το συρματοκιβώτιο πληροί τις προδιαγραφές ΕΛΟΤ ΕΝ 10223-3 και το ίδιο το συρματοκιβώτιο κατασκευάζεται σε όλα τα στάδια της παραγωγής, σύμφωνα με τις προδιαγραφές ASTM A 975-97.         

Ο συνολικός προϋπολογισμός του έργου ανέρχεται στο ποσό των 300.000,00 € και περιλαμβάνει δαπάνη απροβλέπτων 15% και ΦΠΑ 23%.
Το έργο χρηματοδοτείται από πιστώσεις του προγράμματος Ε.Τ.Α.Ε.Α [Ειδικό Ταμείο Αντιμετώπισης Εκτάκτων Αναγκών] και είναι γραμμένο στον προϋπολογισμό έτους 2011 υπό Κ.Α 30.7336.200.

Κατόπιν των ανωτέρω καλούνται οι Δημοτικοί Σύμβουλοι και ο Πρόεδρος της Τ.Κ Σκαφιδιάς ν’ αποφασίσουν επί της εισήγησης της Δ/νσης Τεχνικών Υπηρεσιών του Δήμου».

Το Δημοτικό Συμβούλιο Πύργου,

 Λαμβάνοντας υπόψη:

· Τις διατάξεις του άρθρου 65 παρ. του ν. 3852/10,
· Τις διατάξεις του άρθρου 9 παρ. 1,2 και 6 του Π.Δ 171/87

· Τις διατάξεις  του Ν. 3669/08

· Την 149/11 απόφαση της Οικονομικής Επιτροπής

· Την υπ’ αριθ. 3951/11 εισήγηση της Δ/νσης Τεχνικών Υπηρεσιών του Δήμου, μετά από διαλογική συζήτηση,

Α π ο φ α σ ί ζ ε ι

Ομόφωνα: 
1. Εγκρίνει την υπ’ αριθ. 30/08 μελέτη του έργου: «Τεχνικά έργα αντιπλημμυρικής προστασίας Δήμου Πύργου στο Τ.Δ Σκαφιδιάς». 

· Ο προϋπολογισμός του έργου ανέρχεται στο ποσό των 300.000,00€,  περιλαμβάνει δαπάνη απροβλέπτων 15% και ΦΠΑ 23%.

· Το έργο χρηματοδοτείται από πιστώσεις του προγράμματος Ε.Τ.Α.Ε.Α [Ειδικό Ταμείο Αντιμετώπισης Εκτάκτων Αναγκών] και είναι γραμμένο στον προϋπολογισμό έτους 2011 στον Κ.Α 30.7336.200.
· Οι εργασίες που θα εκτελεσθούν με βάση τη μελέτη αναφέρονται στο σκεπτικό της παρούσας απόφασης.

2. Καθορίζει να εκτελεσθεί το έργο με  ανοικτή δημοπρασία.

Οι Δημοτικοί Σύμβουλοι κ.κ Ανδρέας Ανδρικόπουλος, Φώτης Δημόπουλος, Γεώργιος Κουρμπανάς, Δημήτριος Λιατσής, Χρήστος Γιάνναρος, Αθανάσιος Καραμπέτσος, Ιωάννης Σεφερλής και Παναγιώτης Σκαρτσιάρης, είχαν αποχωρήσει απ’ τη συνεδρίαση, όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό  499/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  14 –  12 - 2011

Ο ΔΗΜΑΡΧΟΣ

ΜΕΔ

